  Виталий Пронин Спорт удысын учкымонэсь коми эшъёсмы: туэ майысен август пумозь Сыктывкарын улӥсьёс шунды ӝужанэз бызьылыса пумитаны быгатозы. Тазалыксэс кыдатыны но мугорзэс сайкатыны соосыз Комилэн шоркарысьтыз 2 площадкаосы ӧтё.Котькуд ӵукна 6 часысен 7:45-озь Шор стадион вань мылкыд карисьёслы усьтэмын. Та решениез стадионлэн кивалтэтэз кутӥз, угось 2013-тӥ ар Комиын спортлы сӥземын.Со сяна, 20-тӥ майысен улӟытозы «Ӵук ӟардон» проектэз: вань мылкыд карисьёс быгатозы 7:45 часлы кар мэрия доры лыктыны но мугорзэс инструкторлэн дышетэмезъя кыдатыны. Гимнастика 15 минут шулдыр кырӟанъёсъя мыноз.Туспуктэмез: udmfoto.ru Теги: бызьылон Коми спорт Сыктывкар  